JWD ทำนิวโลว์ในรอบ 8 เดือน สวนโบรกฯแนะ “ซื้อ” เป้าสูง 12 บ.
JWD ทำนิวโลว์ในรอบ 8 เดือน โดย ล่าสุด ณ เวลา 15.08 น. ราคาอยู่ที่ 8.90 บาท ลบ 0.25 บาท หรือ 2.73% สูงสุดที่ 9.35 บาท ต่ำสุดที่ 8.85 บาท มูลค่าซื้อขายที่ 63.28 ล้านบาท กูรูฯ แนะ "ซื้อ" ชูเป้า 12 บ. คาด H2/59 ฟื้นตัวจากแผนการเปิดคลังสินค้าเคมี-ศูนย์รวมตู้คอนเทนเนอร์

3 ส.ค. 2559

ผู้สื่อข่าวรายงานว่า ราคาหุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ณ เวลา 15.08 น. ราคาอยู่ที่ 8.90 บาท ลบ 0.25 บาท หรือ 2.73% สูงสุดที่ 9.35 บาท ต่ำสุดที่ 8.85 บาท มูลค่าซื้อขายที่ 63.28 ล้านบาท ขณะที่ดัชนีตลาดหุ้นไทยโดยรวมบวก 0.14%

 
ด้าน บล.เคทีบี (ประเทศไทย) ระบุในบทวิเคราะห์ว่า แนะนำ ”ซื้อ” JWD โดยให้ราคาเป้าหมายอยู่ที่ 12 บาท หลังมองธุรกิจผ่านจุดต่ำสุดในช่วงครึ่งปีแรกไปแล้ว ขณะที่แนวโน้มในช่วงครึ่งปีหลังคาดจะเริ่มฟื้นตัว จากแผนการเปิดคลังสินค้าเคมี (JCS) และศูนย์รวมตู้คอนเทนเนอร์ (LCL hub) ที่จะเข้ามาช่วยเพิ่มรายได้
 
 
 